史可程

史可程（），字赤豹，號蘧庵。史可法弟。河南開封府祥符縣人，錦衣衛籍，明末政治人物。

生平
崇禎十二年己卯科中式順天府鄉試第九十七名舉人，崇禎十六年癸未科會試書四房，中式第64名，殿試二甲10名，刑部觀政，本年授翰林院庶吉士。

李自成攻陷京師，投降叛軍。李自成敗退後，又降明，至南京居住。南明弘光帝朝廷議定從賊之罪，史可程被列為“另存再議者”名單。不久寄居宜興去世。

著作
史可程工詩，有《浮叟诗集》。《晚晴簃诗汇》錄其詩一首。

广陵先兄阁部墓下作
一抔乾净地，洒血酹孤樽。
雁序沦黄土，荪枝乾白门。
蛇龙缠日月，箕尾正乾坤。
浩气今何许，空嗟五丈原。
烈风梅岭肃，高会自平山。
方拾迷楼烬，谁寻遗镞斑。
雨垣颓似蕢，江月晕如环。
披发疑公下，苍茫羽檄间。

注釋 

崇禎十二年己卯科順天鄉試舉人
明朝刑部觀政
祥符人
明朝庶吉士
明朝詩人
明遗民